Ixef amezwaru Tamedyazt taqbaylit tatrart  Tallit tamezwarut : ger 1954 d 1962 : Tallit tamenzut n lɣerba di tmetti taqbaylit tettuɣal ɣer mbaɛd ṭraḍ agraɣlan wis sin, anda id-yella uɣelluy n tmurt n fransa mi yekfa, ṭraḍ-agi teldi tawwurt i ugdud aqbayli ad d-yeffaɣ ɣer tmurt n fransa, imi tamurt-agi tedder liḥala ur ngarrez ara di yal taɣult, teḥwaǧ aɛiwed n lebni d unerni aladɣa wid ara iqedcen fell-as, ɣef waya tamurt taqbaylit teẓra-d tinigt wessiɛen ɣer tmurt-agi, ayagi yakk iwakken ad-dren tudert zeddigen, ad fɣen si llaẓ d lḥif i tenyeṭṭfen.